Nei da, kongen glemte ikke medaljen
Det har sin ganske naturlige forklaring. Kjell Arne Totland, TV 2s kongehusekspert, kan opplyse om at det er kong Harald som selv har innstiftet jubileumsmedaljen med sitt eget portrett i anledning av 25-årsjubileet som Norges konge 17. januar 2016. – Medaljen ble i dag tildelt alle kongefamiliens medlemmer, tilreisende kongelige, medlemmer av kongens stab og en del øvrighetspersoner. Men kongen selv bærer ikke «sin egen» medalje, forklarer han. Oppdatert? Alt om dagens store folkefest Medaljen er laget spesielt til dagens jubileum. – Den ble utdelt «av kongen» i dag tidlig. Kongefamiliens egne medlemmer samt utenlandske gjester bar den først ved gudstjenesten i Slottskapellet. Også prinsesse Ingrid Alexandra bar medaljen da hun leste dikt til bestefar under festforestillingen i kveld. Se innslaget på VGTV lenger ned! Medaljen rangerer som nummer 38 i rekken av offisielle norske utmerkelser. Medaljen er i sølv, 30 mm påmontert lukket krone. Den bæres i et høyrødt bånd med påsydd sølvspange med teksten «1991-2016». Folket takker: «Kong Harald, du er seriøst likesøt som honning» I kveld poserte en stivpyntet kongefamilie på nye offisielle bilder i anledning den store dagen. Det samme gjorde de i går, da med hele slekten – se det store familiebildet her. Også fredag delte Slottet ut nye bilder, deriblant av de tre første i arverekken.
Stusser du over at kong Harald er den eneste av de kongelige som ikke bar medalje på 25-årsjubileet?